पटना। हे रौ छोडा खो नहि तिरंगा तौं फाडि कए, नहि त मरबै मुंह चियारि कए जो झाडि कए.... जी हां, इ गीत त बहुत साल पहिने लिखल गेल मुदा राज्य सरकार कए गुटखा दिस ध्यान आब गेल अछि। बिहार सरकार तम्बाकू आ निकोटिन युक्त गुटखा पर एक साल लेल प्रतिबंध लगा देलक अछि। खाद्य सुरक्षा आयुक्त संजय कुमार कहला अछि जे तम्बाकू आ निकोटिन युक्त गुटखा कए तत्काल प्रभाव स एक वर्ष लेल राज्य मे प्रतिबंधित क देल गेल अछि। ओ कहला जे एहि संबंध मे सब जिला पदाधिकारी, पुलिस अधीक्षक समेत अन्य संबंधित अधिकारी कए सूचना पठा देल गेल अछि। संजय क कहब अछि जे एहि आदेश क उल्लंघन करनिहार कए तीन लाख टका क जुर्माना आ एक वर्ष कारावास क सजा निर्धारित कैल गेल अछि। 